
Θέση: κοινωνικός επιστήμονας
Διάρκεια σύμβασης: 10 μήνες (με δυνατότητα ανανέωσης )
Τοποθεσία: Αθήνα / Θεσσαλονίκη 
Ημερομηνία Έναρξης: άμεσα
Aπασχόληση: Πλήρης

SolidarityNow
Το SolidarityNow (SN) ιδρύθηκε το 2013 με πρωτοβουλία του Open Society Foundations (OSF). Το SN λειτουργεί ως ένα δίκτυο ανθρώπων και οργανισμών που εργάζονται μαζί για την ανακούφιση όλων εκείνων που πλήττονται περισσότερο από την κοινωνικο-οικονομική κρίση. Μέχρι σήμερα, το SN έχει υποστηρίξει και χρηματοδοτήσει περισσότερα από 70 έργα σε όλη την Ελλάδα, μεταξύ άλλων, στους τομείς της νομικής, ιατρικής, ψυχοκοινωνικής υποστήριξης, της εκπαίδευσης και του πολιτισμού και της δημιουργίας θέσεων εργασίας. Το SN ξεκίνησε τη δράση του από την ευρύτερη περιοχή της Θεσσαλονίκης και της Αθήνας, δημιουργώντας τα Κέντρα Αλληλεγγύης. Τα τελευταία λειτουργούν ως «one-stop shops», φιλοξενώντας ένα ευρύ φάσμα οργανώσεων της κοινωνίας των πολιτών που παρέχουν μεταξύ άλλων, ιατρική περίθαλψη, νομική και ψυχοκοινωνική υποστήριξη, υποστήριξη της απασχολησιμότητας,  παρακολούθηση, προστασία και προάσπιση των ανθρωπίνων δικαιωμάτων.
Το SN συμμετέχει επίσης σε μεγάλο βαθμό στην έκτακτη αντιμετώπιση της προσφυγικής-μεταναστευτικής κρίσης. Το καλοκαίρι του 2015, το SN ήταν ο μοναδικός χορηγός που διέθεσε συνολικά πάνω από 6 εκατομμύρια ευρώ για έργα που κυμαίνονται από την έκτακτη αντιμετώπιση μέχρι και μεσοπρόθεσμες και μακροπρόθεσμες δράσεις όπως η ενσωμάτωση των μεταναστών και η καταπολέμηση της εμπορίας ανθρώπων.

Το πλαίσιο του προγράμματος
Σχετικά με την προσφυγική κρίση, το SN έχει παρέμβει υποστηρίζοντας μια σειρά κρατικών και μη κρατικών φορέων στο πεδίο, στα Δωδεκάνησα και στα βορειοανατολικά νησιά του Αιγαίου που είναι πλέον υπό πίεση (Λέσβος, Κως, Χίος, Λέρος, Τήλος), καθώς και στην Αθήνα, τη Θεσσαλονίκη και  στα Βόρεια ελληνικά σύνορα. Η υποστήριξη που παρέχεται συνίσταται στην παροχή ψυχοκοινωνικής στήριξης στους μετακινούμενους πληθυσμούς, τη διανομή ειδών πρώτης ανάγκης,  βραχυπρόθεσμη διαμονή, υποστήριξη της εθνικής υπηρεσίας ασύλου και του κέντρου πρώτης υποδοχής, καθώς και στην ενίσχυση της προστασίας των ευάλωτων ομάδων, μεταξύ άλλων.
Η Αθήνα και η Θεσσαλονίκη αποτελούν τα δύο αστικά σημεία διέλευσης στην Ελλάδα στην προσφυγική κρίση. Πρόσφατα, έχουν αποτελέσει τις δύο βασικές περιοχές όπου παρέχεται προσωρινή στέγαση. Αυτή τη στιγμή, 32.000 άνθρωποι είναι εγκλωβισμένοι στην Ελλάδα, ενώ τα σύνορα της ΠΓΔΜ παραμένουν οριακά ανοικτά.
Το SN συμμετείχε πρόσφατα σε σχετική Πρόσκληση Υποβολής Προτάσεων της Ύπατης Αρμοστείας του ΟΗΕ για τους πρόσφυγες και έλαβε χρηματοδότηση, προκειμένου να υλοποιήσει ένα πρόγραμμα φιλοξενίας για την υποστήριξη των αιτούντων άσυλο και όσων που μπορούν να συμμετέχουν στη διαδικασία μετεγκατάστασης.
Ο γενικός στόχος του προγράμματος φιλοξενίας “Solidarity Now Hosting scheme project”  είναι να συμβάλει στην αύξηση θέσεων στέγασης για τους αιτούντες άσυλο (συμπεριλαμβανομένων όσων μπορούν να συμμετέχουν στη διαδικασία μετεγκατάστασης) και στη δημιουργία 20.000 θέσεων υποδοχής, σύμφωνα με ποσοστό πληρότητας.
Ο ειδικός στόχος του έργου είναι να δημιουργήσει 700 θέσεις προσωρινής στέγασης για τους αιτούντες άσυλο (συμπεριλαμβανομένων όσων μπορούν να συμμετέχουν στη διαδικασία μετεγκατάστασης),  εκ των οποίων 600 στην Αθήνα / Αττική και 100 στη Θεσσαλονίκη και στην ευρύτερη περιοχή των δήμων.
Το έργο αποσκοπεί στην ενθάρρυνση και τη συμμετοχή πολιτών και μεταναστών που διαμένουν νόμιμα στην Ελλάδα, σε μια έμπρακτη απόδειξη αλληλεγγύης. Αυτός ο στόχος θα επιτευχθεί μέσω ενός καινοτόμου προγράμματος φιλοξενίας εκ μέρους των πολιτών, που θα προσφέρουν αξιοπρεπή στέγαση σε ευάλωτους ανθρώπους για ένα συγκεκριμένο χρονικό διάστημα.

Ο σκοπός της θέσης
Ο κάτοχος της θέσης, ως μέρος μιας ευρείας διεπιστημονικής ομάδας, θα είναι υπεύθυνος/η για την αξιολόγηση και διαχείριση των αναγκών των υπηκόων τρίτων χωρών στο πεδίο. Θα είναι διαθέσιμος/η να εργαστεί σε απογευματινές/βραδινές βάρδιες ή / και τα Σαββατοκύριακα, εκ περιτροπής. Θα είναι ο πρωταγωνιστής των δράσεων δρόμου (street work) και θα αποτελεί το κύριο πρόσωπο και το κομβικό σημείο επικοινωνίας μεταξύ αυτών που θα φιλοξενούν και εκείνων που θα φιλοξενούνται. Ο/η ιδανικός/ή υποψήφιος/ια θα διαθέτει αυξημένες δεξιότητες επικοινωνίας, θα αναλαμβάνει προληπτικές δράσεις και θα έχει την ικανότητα να αντιμετωπίζει, να προβλέπει, να διαχειρίζεται και να μετριάζει τις εντάσεις. Θα εστιάζει στη λύση και όχι στο πρόβλημα. Θα έχει τη δυνατότητα να αναφέρει συνοπτικά και με σαφήνεια το έργο που επιτελεί. Θα τον/την χαρακτηρίζει η οργανωτικότητα, η αντοχή και η ικανότητα να λειτουργεί κάτω από συνθήκες στρες. Θα διαθέτει χαλαρή, φιλική προσωπικότητα και δεν θα διστάζει να καθιερώσει και να διατηρήσει επαφές. Θα είναι επινοητικός/ή και θα  προάγει την ομαλή λειτουργεία των δράσεων. Η θέση απαιτεί υψηλό επίπεδο προσωπικής ακεραιότητας, στοιχειώδη ευγένεια και διπλωματία, καθώς και υψηλό επίπεδο πολιτιστικής συνείδησης και ευαισθησίας.
Γραμμές Ιεραρχίας και Αναφοράς 
Ο/η κοινωνικός/η επιστήμονας θα αναφέρεται στον Υπεύθυνο στέγασης και στον Διαχειριστή του Προγράμματος. Θα αποτελεί μέλος της ομάδας πεδίου του SN στην Αθήνα ή τη Θεσσαλονίκη.

Κύρια Καθήκοντα και Ευθύνες
• Αποτελεί κεντρικό σημείο επικοινωνίας και ανταλλαγής μεταξύ εκείνων που θα φιλοξενούν και εκείνων που θα φιλοξενούνται.
• Στηρίζει άμεσα και συμβουλεύει τους ωφελούμενους μέσω της χρήσης απλής επικοινωνίας και τεχνικές ηθική ανάτασης.
• Αξιολογεί και εξετάζει τις κοινωνικές ανάγκες των ωφελούμενων, εντοπίζει και παρακολουθεί τις περιπτώσεις που απαιτούν ειδική φροντίδα.
• Διαχειρίζεται υποθέσεις σε συνεργασία με το υπόλοιπο προσωπικό του έργου και, ενδεχομένως, των εταίρων του SN που εμπλέκονται στην παροχή υπηρεσιών.
• Συνεργάζεται με διερμηνείς, όπου χρειάζεται, για την παροχή υπηρεσιών.
• Συνεργάζεται στενά με άλλα μέλη της ομάδας, προοθώντας τις πληροφορίες και εκφράζοντας την ανάγκη δράσης συνοπτικά και με σαφήνεια.
• Διατηρεί αρχεία κοινωνικού μητρώου και στατιστικά στοιχεία των υποθέσεων.
• Εκτελεί καθήκοντα κοινωνικής εργασίας και αναλαμβάνει διαδικασίες εφαρμογής, όταν απαιτείται η  παραπομπήσε άλλες υπηρεσίες.
• Προβαίνει σε  τακτικές και ad hoc αναφορές και διερεύνηση πληροφοριών.

Προδιαγραφές
Απαιτούμενα προσόντα
• Πτυχίο Πανεπιστημίου από διαπιστευμένο ακαδημαϊκό ίδρυμα Ανθρωπιστικών και Κοινωνικών Επιστημών.
• Εμπειρία σε κοινωνική εργασία στον τομέα της κοινωνίας των πολιτών, κατά προτίμηση σε ευάλωτες ομάδες και  πρόσφυγες/ μετανάστες.
• Ικανότητα να συνεργαστεί τόσο αυτόνομα όσο και ως μέρος μιας πολυ-πολιτισμικής ομάδας.
• Ικανότητα να οργανώνει και να προτεραιοποιεί το φόρτο εργασίας, αναλαμβάνοντας πρωτοβουλίες, κατά περίπτωση.
• Ικανότητα διαχείρισης εργαλείων πληροφορικής και λογισμικού.
• Ικανότητα να εργαστεί χωρίς επιτήρηση και σε ευέλικτα ωράρια εργασίας.
• Ικανότητα να αντιμετωπίσει και να εξομαλύνει πιθανές εντάσεις μεταξύ των ωφελούμενων του προγράμματος
• Ικανότητα να εκτελεί διερευνητικές εργασίες, να παρουσιάζει τα αποτελέσματα με σαφήνεια και δίκαιο τρόπο.
• Ισχυρές δεξιότητες επικοινωνίας.
• Βασικές γνώσεις του ανθρωπιστικού τομέα και των εμπλεκόμενων φορέων σε Αθήνα και Θεσσαλονίκη.
• Προηγούμενη εμπειρία στο πεδίο (street work) και/ή σε εργασία που απαιτεί επαφή με ομάδες ωφελούμενων, πελάτες, φοιτητές κ.λπ.

Επιθυμητά χαρακτηριστικά :
• Κατανόηση και ομιλία αραβικών,  κουρδικών, φαρσί, Παστού ή Ουρντού
• Γνώση του πολιτιστικού υποβάθρου των αραβόφωνων και ασιατικών πληθυσμών (δηλ. Αφγανοί, Πακιστανοί, Ιρανοί), στο πλαίσιο της προσφυγικής κρίσης.

Οι ενδιαφερόμενοι παρακαλούνται να υποβάλλουν το βιογραφικό τους σημείωμα και μια επιστολή εκδήλωσης ενδιαφέροντος στο recruitment@solidaritynow.org, μέχρι τις 16 Μαρτίου 2016, τοποθετώντας στο e-mail ως θέμα  «Social Scientist_Athens» ή «Social Scientist_Thessaloniki» ( ανάλογα με τη θέση ενδιαφέροντος). Εάν ο ενδιαφερόμενος μιλά μία από τις γλώσσες που αναφέρονται στην ενότητα με τα επιθυμητά προσόντα, παρακαλούμε να αναφέρεται στο θέμα του e-mail , π.χ. " SocialScientist_Athens_Arabic" κ.λπ.

[bookmark: _GoBack]To SN είναι ένας εργοδότης ίσων ευκαιριών. Ενθαρρύνουμε τα άτομα με αναπηρία και από ευάλωτες και μειονεκτούσες ομάδες να κάνουν αίτηση.

Λόγω του επείγοντος χαρακτήρα των προσλήψεων, το SN διατηρεί το δικαίωμα να ολοκληρώσει τη διαδικασία επιλογής, ακόμη και πριν από τη λήξη της προθεσμίας υποβολής βιογραφικών. 

